-  ట్రంపు గెలుపు వార్తలతో భారీగా కుంగిన సూచీలు
-  మార్కెట్‌ ముగిసే సమయానికి 339 పాయింట్లు నష్టపోయిన సెన్సెక్స్‌్‌
ముంబయి: అమెరికా అధ్యక్ష ఎన్నికల ఫలితాలు మదుపరులకు కనీళ్లు తెప్పించాయి. అంచానాలను తారుమారు చేస్తూ అమెరికా తదుపరి అధ్యక్షుడి రేసులో ట్రంప్‌ అధిపత్యం నేపథ్యంలో ఉదయం నుంచే దేశీయ స్టాక్‌ మార్కెట్లు నష్టాలోకి జారుకున్నాయి. ఉదయం ఆసియా మార్కెట్లు ఎరుపెక్కడంతో దేశీయ మార్కెట్లు నష్టాల్లోనే మొదలయ్యాయి. కాగా ఓ దశలో డొనాల్డ్‌ ట్రంపు గెలుపు వార్తలు ప్రపంచ మార్కెట్లలో కల్లోలం సృష్టించాయి. ట్రంపు గెలుపు గణంకాలు మదుపర్లలో విశ్వాసాన్ని దెబ్బతీయడానికి తోడు భారత ప్రభుత్వం రూ.500, రూ.1000 నోట్లను రద్దు చేయడంతో మార్కెట్లపై మరింత ఒత్తిడి పెంచింది. మొత్తంగా బుధవారం సెన్సెక్స్‌ 1600 పాయింట్లకు పైగా పతనమై 26వేల పాయింట్ల దిగువన చోటు చేసుకుంది. ఈ పరిణామానికి తోడు డాలర్‌తో రూపాయి మారకం విలువ క్షీణించగా, బంగారం ధర భారీగా పెరిగింది. ట్రంప్‌ గెలుపుతో ఊహించుకుంటున్నంత నష్టం వాటిల్లే ప్రమాదం లేదంటూ వచ్చిన వార్తలు విశ్లేషణల నేపథ్యంలో మార్కెట్లు భారీ నష్టాల నుంచి కోలుకోవడం కనిపించింది. చివరకు మార్కెట్లు ముగిసే సమయానికి బీఎస్‌ఈ సెన్సెక్స్‌ 339 పాయింట్లు పతనమై 27,253 వద్ద స్థిరపడింది. ఉదయం 26,251 వద్ద ప్రారంభమై సూచీ తొలి గంటలోనే 25,902 పాయింట్లకు పతనమైంది. అనంతరం హిల్లరీకి మెజారిటీ పెరుగుతోందన్న అంచనాల్లో పుంజుకుని మరో దశలో 27,397 గరిష్ట స్థాయి వద్ద ట్రేడ్‌ అయ్యింది. నేషనల్‌ స్టాక్‌ ఎక్సేంజీ నిఫ్టీ 112 పాయింట్లు తగ్గి 8,432 వద్ద ముగిసింది. బీఎస్‌ఈలో మిడ్‌క్యాప్‌ 2.03 శాతం, స్మాల్‌క్యాప్‌ 2.7 శాతం చొప్పున క్షీణించాయి. మొత్తంగా మదుపర్ల మద్దతు కరువై 2143 స్టాక్స్‌ పతనం చవి చూడగా, 629 స్టాక్స్‌ సానుకూలంగా నమోదయ్యాయి. సెన్సెక్స్‌లో టీసీఎస్‌ 4.93 శాతం, మారుతీ సుజుకీ 4.68 శాతం, హీరో మోటో కార్ప్‌ 3.97 శాతం, మహీంద్రా అండ్‌ మహీంద్రా 3.43 శాతం, అదాని పోర్ట్సు 2.97 శాతం చొప్పున అధిక నష్టాలు చవి చూశాయి. మరోవైపు డాక్టర్‌ రెడ్డీస్‌ 5.04 శాతం, సన్‌ఫార్మా 4.07 శాతం, ఎస్‌బీఐ 2.83 శాతం, పవర్‌ గ్రిడ్‌ 1.95 శాతం, గెయిల్‌ 1.44 శాతం చొప్పున పెరిగాయి.
15 నిమిషాల్లో 6 లక్షల కోట్లు ఆవిరి
ట్రంపు భయాల్లో స్టాక్‌ మార్కెట్లు ప్రారంభమైన 15 నిమిషాల్లో భారీ పతనాన్ని చవి చూశాయి. తొలి 15 నిమిషాల్లోనే సెన్సెక్స్‌ 1689 పాయింట్లు పతనం కావడంతో మదుపర్లు రూ.6 లక్షల కోట్ల విలువను కోల్పోయారు. మధ్యాహ్నం కల్లా పది కీలక కంపెనీలు రూ.77,000 కోట్ల మేర మార్కెట్‌ విలువను కోల్పోయాయి. ఇందులో టీసీఎస్‌, హెచ్‌డీఎప్‌˜సీ బ్యాంకు, ఐటీసీ, ఓఎన్‌జీసీ, కోల్‌ ఇండియా, హిందుస్థాన్‌ యూనిలీవర్‌ సూచీలు ఉన్నాయి.
మీ స్నేహితులకు రికమెండ్ చెయ్యండి